Etter endt utdannelse i 1933 jobbet hun på Sven Markelius sitt kontor, med det banebrytende Kollektivhuset på John Ericssonsgate på Kunstholmen i Stockholm. Kollektivhuset var på mange måter et feministisk prosjekt, som skulle hjelpe familier å kombinere yreksliv med familielivet, spesielt for kvinner. Politikeren og diplomaten, Alva Myrdal, var også en sentral bidragsyter i prosjektet. Hun slutter etter hvert å jobbe for Sven Markelius i 1935. Til tross for mye sykdom i løpet av livet, jobber Svedberg aktivt som arkitekt, foreleser og redaktør frem til 70-årene. Hun ble spesielt ekspert på bosteder, kollektivhus og bygninger for barnehager.